สวัสดีค่ะ เป็นเชื้อราบริเวณริมฝีปาก และรอบๆปาก ไปพบแพทย์ได้ทายา miconazole+ketoconazole วันละสามครั้ง และกินยา itraconazole ครั้งละ1เม็ด เช้ากับเย็น ช่วงสองอาทิตย์แรกอาการค่อยๆดีขึ้นจนเกือบรู้สึกเหมือนเกือบหาย น่าจะประมาณ 80% แต่หลังจากนั้น ก็กลับมามีอาการอีก แต่อาการค่อนข้างแตกต่างจากช่วงแรกที่เป็นและไม่รุนแรงเท่าเก่า จะคือมีผื่นเล็กๆขึ้น มีตุ่มหนองเล็กๆ ขึ้นวนสลับกันไปในแต่ละตำแหน่งที่ขอบปาก จุดนั้นหาย อีกจุดขึ้นมา ทั้งที่ช่วงสองอาทิตย์แรกไม่เป็นแบบนี้เลย ตอนไปพบล่าสุดที่สองอาทิตย์อาการยังดูดีกว่านี้ อาการปัจจุบันไม่ได้แย่มากแต่ดูเหมือนทรงๆ ผื่นขึ้นๆยุบๆ ตอนนี้ประมาณสามอาทิตย์แล้วตั้งแต่รักษามา ยังกินยาและทายาเหมือนเดิม อยากทราบว่ามันปกติไหมคะที่ระหว่างรักษามีอาการแย่ลงได้แบบนี้ทั้งที่เคยดีขึ้นกว่านี้ไปแล้ว นัดอีกทีคือตอนครบสี่อาทิตย์ ควรรอให้ครบเวลาก่อนหรืออาการแบบนี้ไม่ปกติควรไปพบก่อนเวลานัดดีคะ รบกวนด้วยค่ะ ขอบมากๆค่ะ
สวัสดีค่ะ ไม่แน่ใจว่าลักษณะรอยโรครอบๆริมฝีปากที่มีอยู่นั้นเป็นอย่างไรหากแพทย์ตรวจเบื้องต้นว่าคล้ายการติดเชื้อรา ร่วมกับมีการขูดเอาขุยหรือผิวหนังบริเวณดังกล่าวไปย้อมพบว่ามีการติดเชื้อราอยู่จริง ก็ควรได้รับการรักษาด้วยยาฆ่าเชื้อราทาประมาณ 2-4 สัปดาห์หรือจนกว่าจะหายขาด ปกติแล้วถ้าเป็นเชื้อราที่ผิวหนังอย่างเดียว ไม่จำเป็นต้องกินยา แต่จะสามารถกินไปด้วยก็ได้ กรณีรอยโรคลุกลามมากและหากได้รับการรักษาจากแพทย์ไปแล้ว อาการยังไม่หายขาด คือรักษาไป สามสัปดาห์ดังกล่าวมาแล้วนั้น ควรจะเริ่มเห็นผลกล่าวคือรอยโรคเริ่มยุบลงเปลี่ยนเป็นรอยดำ ถ้าตอนนี้ผื่นดูลามขึ้น แดงเยอะ เจ็บเยอะ สามารถกลับไปพบแพทย์ก่อนนัด หรือถ้าอาการทรงๆ อาจจะกลับไปพบแพทย์ตามนัดเพื่อตรวจเพิ่มเติมหรือหาสาเหตุอื่นๆที่เป็นไปได้ต่อไป